cyanic-selkie/wikianc huggingface dataset:
Lystelefon
Ein lystelefon er eit apparat for å overføre lydar ved hjelp av lysstrålar. Prinsippet for lystelefoni er at lysstrålen blir modulert i takt med lydsvingingane. Det modulerte lyset blir registrert ved hjelp av t.d. ei fotocelle og skapar ein straum som varierer på tilsvarande måte som lyset. Etter passande forsterking skapar så straumen lydar i ein høgttalar.
Den første lystelefonen vart laga etter eit prinsipp oppdaga av Simon i 1897, der talestraumen frå ein mikrofon blir transformert inn i straumkrins for ein lysboge, og skapar lyssvingingar i takt med mikrofonsvingningane. Ljoset blir samla med ein parabolsk spegl og blir dirigert mot mottakaren, som òg består av ein parabolsk spegl med ei fotocelle i brennpunktet. Lystelefonen kan arbeide med infraraud stråling som er usynleg. Dette har gjeve det militær bruk.
Lystelefoni har etter kvart fått ny aktualitet i samband med laserar, som både gjev ei skarp lysstråle som kan sendast direkte eller førast gjennom fiberkablar over store avstandar og som, på grunn av koherensen til strålen, gjer det mogleg å formidle mange lydsignal samstundes ved hjelp av multiplekssystem.
You Don't Bring Me Flowers av Neil Diamond
You Don't Bring Me Flowers er det tolvte studioalbumet til Neil Diamond, gjeve ut i 1978 for å utnytte suksessen til tittelsongen med same namn, ein duett med Barbra Streisand, som opphavleg vart gjeve ut som ei soloinnspeling på det førre albumet til Diamond, I'm Glad You're Here with Me Tonight.
Ace of Base
Ace of Base er ei svensk pop/dance-gruppe som hadde si storheitstid på nittitalet med hitar som «All That She Wants», «The Sign» og «Cruel Summer».
Bandhistorie
Ace of Base vart starta opp i Göteborg i 1987 av syskena Malin «Linn» Berggren, Jenny Berggren, Jonas «Joker» Berggren og venen Ulf «Buddha» Ekberg. Tidlegare hadde Malin og Jenny vore med i eit band saman med Niklas Tränk og Johnny Lindén. Bandet hadde hatt diverse namn, som Tech-Noir, Kalinin Prospect og CAD, men den nye kvartetten slo seg til ro med Ace of Base i 1990. Det fyrste Ace of Base gav ut, var ein demo med danske Mega Records våren 1992. Frontfigurane og hovudvokalistane i gruppa var systrene Malin og Jenny Berggren.
Ace of Base platedebuterte tidleg i 1993 med Happy Nation/ The Sign på eit stort, internasjonalt plateselskap; Warner Bros. Records. Plata inneheldt mange av hitane deira, som «Happy Nation», «All That She Wants», «The Sign» og «Wheel of Fortune». Albumet skulle bli den største suksessen til dance-gruppa; ingen av dei andre platene deira har selt så godt som Happy Nation/ The Sign. Debutalbumet selde ifylgje engelsk wikipedia over 21 millionar plater verda rundt, noko som har gjeve dei ein plass i Guinness Rekordbok for det mestseljande debutalbumet nokonsinne. Musikken til Ace of Base kom høgt på hitlistene i svært mange land, også USA.
Oppfylgjarplata, The Bridge kom seint i 1995 på det nye plateselskapet Arista Records. Med om lag fem millionar selde eksemplar verda over vart ikkje suksessen vart ikkje like stor, men singlane Beautiful Life og Never Gonna Say I'm Sorry vart også internasjonale hits. I 1998 kom studioplate nummer tre: Flowers/ Cruel Summer, som selde 3 millionar eksemplar. Den mest kjende singelen frå denne plata er kanhenda coverlåta Cruel Summer, som fyrst vart kjend med britiske Bananarama. Plata inneheld også songen Cecilia som er inspirert av Cecilia av Simon & Garfunkel.
Etter den tredje plata avtok suksessen til Ace of Base. Nittitalet sin musikk gjekk over i totusentalet, og Ace of Base gav ut si fyrste samleplate i 1999. Fram til i dag har dei gjeve ut seks av desse, men også to nye studioplater som har fått moderate salstal. Studioalbumet Da Capo kom ut i 2002, men inneheldt singelen Beautiful Morning som også vart populær i Noreg. I dag er gruppa framleis aktiv, men med nytt mannskap. Malin og Jenny Berggren har slutta, medan Clara Hagman og Julia Williamson er med som nye vokalistar. Albumet The Golden Ratio frå 2010 er gjeve ut med denne besetninga.
Skallesaum
Ein skallesaum eller skallesutur (av latin suturae cranii) er eit fibrøst ledd som berre finst i hovudskallen, og som er samanknytt av Sharpeys fibrar. Saumane bidreg til små rørsler, som igjen betrar compliance og elastisitet i skallen. Ledda i skallen er synartrosar. Det er vanleg at mange av knoklane i skallen ikkje er samansmelta ved fødsel. Samansmeltinga av desse knoklane blir kalla kraniosynostose. Omgrepet «fontanell» blir brukt for å skildre dei resulterande blaute områda hjå foster før forbeining. Posisjonen på knoklane held fram med å endra seg gjennom livet, og kan dimed vere viktig i kriminalteknikk og arkeologi. Alderdom kan føre til at saumane blir fullstendig forbeina.
Ledda mellom tennene og leddet mellom underkjeven og hovudskallen, kjeveleddet, er dei einaste ledda i hovudskallen som manglar saumer.
Magnetisk dipol
Magnetisk dipol er eit omgrep som er oppstått analogt til elektrisk dipol idet ein går ut ifrå at magnetiske nordpolar og sørpoler kan eksistere kvar for seg på same måte som elektriske ladningar. Førebels har ein ikkje klart å isolere magnetisk nord- og sørpol. Styrken blir angjeve som elektrisk dipolmoment.
Al Houta-distriktet
Al Hawtah-distriktet er eit distrikt i Lahij guvernement i Jemen. I 2003 hadde distriktet eit folketal på 25 881 innbyggjarar.
Asiasjuka
Asiasjuka (eller asiainfluensaen) var etter spanskesjuka den nest verste influensapandemien på 1900-talet. Han vart utløyst av influensaviruset A/Singapore/1/57 (H2N2). Asiainfluensaen braut ut i 1957 og hadde antakeleg utspring i Folkerepublikken Kina. Ein rekne med at sjuka i åra 1957–1958 kosta mellom éin og to millionar menneske livet.
Asiainfluensaen vart utløyst av ein virussubtype som ved antigenskift hadde oppstått frå ein kombinasjon av eit menneskeleg virus og eit fjørkrepestvirus.
A/H2N2 smitta lett frå menneske til menneske og forårsaka fram til 1968 årlege nye influensainfeksjonar. Etter dette vart H2N2 «avløyst» av subtype A/H3N2: A/H3N2 forårsaka i 1968 pandemien som går under namnet hongkonginfluensaen.
Twickenham
Twickenham  er ei forstadsområde i Richmond upon Thames i London i England. Området er nok mest kjent for heimstaden for Twickenham Stadium.
Norsk Hydro har sitt britiske kontor her.
Gullkolibri
Gullkolibri (Sephanoides fernandensis) er ein kritisk truga kolibriart i underfamilien Lesbiinae. Han er endemisk for Robinson Crusoe-øya i Juan Fernández-øygruppa som tilhøyrer Chile, og ligg ca. 670 km vest for stillehavskysten av Chile. Gullkolibri deler slekta Sephanoides med eldkronekolibri (S. sephaniodes).
Skildring
Gullkolibrien er blant dei mest radikalt kjønnsdimorfe kolibriane. Hann- og hofjørdrakta er så ulike, og til og med hoa har ei hannliknande iriserande krone, slik at ein på 1800-talet trudde dei var ulike artar. Mistakinga vart avslørt då ein oppdaga eit reir med ein av kvart kjønn. Hannane er 11,5 til 12 cm lange og veg omtrent 10,9 gram. Hoene er mindre, omtrent 10,5 cm lange og veg omtrent 6,8 g. Begge kjønna har eit rett svart nebb.
Hannen er nesten heilt kaneloransje. Panna og krona er iriserande eldraudgul og vengene mørke kopargrå. Oversida av hoa er blågrøn med ei iriserande blålilla krone. Undersida er rein kvit med svarte og grøne flekker og vengene skifergrøne. Dei sentrale halefjørene og dei indre fjørfanane til dei andre er blågrøne og dei ytre fjørfanane kvite.
Utbreiing og habitat
Habitatet er skogar, kratt og hagar, og fuglen favoriserer skuggefulle område. Om sommaren sest hannfuglar ofte i øyas einaste by, San Juan Bautista, og lever av blomstrane til tre av slekta Dendroseris som er endemiske for øygruppa, mange av dei er i seg sjølv kritisk trua artar. Reirfunn er frå høgder på mellom 120 og 660 moh.
Levevis
Gullkolibrien rører seg rundt på øya, antakeleg på jakt etter blømande plantar, men lever elles som standfugl.
Gullkolibrien søkjer etter nektar ved blomstrane til endemiske planteartar, spesielt Rhaphithamnus venustus i jernurtfamilien og Dendroseris litoralis i korgblomfamilien. Den kan også livnære seg på introduserte artar i eukalyptusslekta og i Abutilon, kattostfamilien, om hausten og vinteren når dei fleste av dei stadeigne plantane ikkje blomstrar. Den et ved å klamre seg til blomstrane, og favoriserer skuggefulle blomstrar godt over bakken. Begge kjønn forsvarer territorium før føde, og hannar held dei meir produktive stadene. I tillegg til nektar lever arten av små insekt tatt i flukt eller plukka frå blad.
Hekkesesongen til gullkolibriar er frå september til midten av november. Hoa konstruerer eit lite koppforma reir av vovne bregnefibrar, andre fibrar, mosar og edderkoppnett. Reira er oftast plasserte på tuppen av ein kvist under dekke, vanlegvis omtrent 4 m over bakken. Kullstorleiken er to egg. Rugetida og tida fram til flygedyktige ungar er ikkje kjent.
Songen er «ei blanding av høge knirkande tonar, tørre grusaktige trillar og fallande skravling».
Status og vern
IUCN har vurdert gullkolibri som kritisk trua. Arten lever berre på ei lita øy. Populasjonen er estimert til 1500 til 3500 kjønnsmodne fuglar eller totalt 3000 til 5200 individ, og talet truleg er minkande. Øydelegginga av innfødde tre, som arten er avhengig av for reirplassar, er ei hovudårsak til nedgangen. Spreiinga av eksotiske zarzamora-bjørnebær (Rubus ulmifolius) og maqui-vinbær (Aristotelia chilensis), predasjon av tam- og villkattar, og øydelegging av introduserte kaninar og geiter bidreg òg. Han kan også lide av konkurranse om mat frå dei meir talrike eldkronekolibriane.
Eit vernearbeid vart starta i 2004 av eit partnarskap mellom fleire organisasjonar med sikte på å hindre utrydding av arten. Innsatsen deira inkluderer å plante innfødde artar, fjerne ikkje-innfødde plantar og redusere introduserte rovdyr og konkurrentar. Øybebuarar har vorte tilsette som prosjektkoordinatorar og arbeidarar.
Étiennefjorden
Étiennefjorden er ei bukt som ligg mellom Bolsón Cove og Thomson Cove på sørsida av Flandres Bay, langs vestkysten av Graham Land. Ho vart kartlagd av Den franske antarktisekspedisjonen, 1903–05, og vart namngjeven av Jean-Baptiste Charcot etter Eugène Étienne (1844–1921), ein fransk politikar som var visepresident 1902-1904 og krigsminister 1905-1906.
Waylon Jennings
Waylon Arnold Jennings var ein USA-amerikansk songar, låtskrivar og musikar. Han er mest kjend som ein av pionerane innan outlaw country-rørsla.
Jennings spelte gitar får han var åtte år gammal og spelte tolv år gammal på radiostasjonen KVOW, og skipa det første bandet sitt, The Texas Longhorns, etter det. Jennings slutta på skulen då han var 16 år gammal for å bli musikar, og arbeidde som radio-DJ på ei rekkje radiokanalar i Coolidge i Arizona og Phoenix.
I 1958 arrangerte Buddy Holly den første innspelinga til Jennings og henta han inn til å spele bass for seg. Jennings sa frå seg setet sitt i flyet som styrtar i 1959 og tok livet av Holly, J. P. «The Big Bopper» Richardson og Ritchie Valens.
Jennings skipa sitt eige rockabillyband etter dette, The Waylors, som vart fast band på «JD's», ein nattklubb i Scottsdale i Arizona. Han spelte inn musikk for det sjølvstendige selskapet Trend Records og A&M Records, men fekk ikkje suksess før han flytta til RCA Victor. Han fekk Neil Reshen som manager, som forhandla ein langt betre kontrakt for han.
Etter å ha kjempa om kunstnarisk kontroll hos RCA Victor kom vendepunktet i karrieren hans då han gav ut dei kritikarroste albuma Lonesome, On'ry and Mean and Honky Tonk Heroes, etterfølgd av hitalbuma Dreaming My Dreams og Are You Ready for the Country. I 1970-åra var Jennings ein viktig person i det som vart rekna som outlaw country og i lag med Willie Nelson, Tompall Glaser og Jessi Colter spelte dei inn det første albumet innan countrymusikken som selde til platinaplate i USA, Wanted! The Outlaws. Dette vart følgd opp av Ol' Waylon og hitten «Luckenbach, Texas».
Jennings var med på albumet White Mansions i 1978, som vart framført av ymse artistar som dokumenterte livet til folk i sørstatane under borgarkrigen. Jennings var òg med i filmar og fjernsynsseriar, mellom anna Sesame Street og ein periode som balladesongar for The Dukes of Hazzard, og han skreiv og song kjenningsmelodien til showet og hadde forteljarstemme.
Tidleg i 1980-åra sleit Jennigs med eit kokainproblem, som han klarte å kvitte seg med i 1984. Seinare vart han med i country-supergruppa The Highwaymen med Willie Nelson, Kris Kristofferson og Johnny Cash, som gav ut tre album mellom 1985 og 1995. I denne perioden gav Jennings ut òg det suksessrike albumet Will the Wolf Survive.
Han turnerte mindre etter 1997 for å bruke meir tid på familien. Mellom 1999 og 2001 spelte han òg mindre på grunn av helseproblem. I 2001 vart han innlemma i Country Music Hall of Fame. Han døydde 13. februar 2002 etter komplikasjonar av diabetes. I 2007 fekk han posthumt prisen Cliffie Stone Pioneer Award av Academy of Country Music.
Singlar
(utval)
Enøk-senteret AS
Enøk-senteret AS er eit kompetansesenter innan klima, energi og energirelaterte område. Hovudprodukta er informasjon og rådgjeving til energibrukar innan bygg, anlegg og transport. Enøk-senteret har hovudkontor i Ørsta med avdelingskontor i Ålesund, og hadde 31.12.2016 sju tilsette.
På 1990-talet vart det etablert til saman 17 enøk-senter kring i fylka i Noreg. Endra økonomiske føresetnadar gjorde at dei fleste av desse vart nedlagde. Enøk-senteret AS i Ørsta gjekk gjennom ei omstilling, og arbeider no med energiøkonomisering over heile landet. Selskapet er eigd av Nordplan.
Tedef
Historie
Landsbyen vart bysett på 1800-talet av arabarar frå Aneyzeh-folket. Seint i 1800-åra vart landsbyen stadig angripe av nomadiske arabarar som ønskte å stjele sau og kveg frå dei kringliggande slettene. Menneskeliv gjekk tapt då landsbybuarane klarte å samle 400 væpna menn for å forsvare flokkane sine. På denne tida levde kring 20 jødiske familiar i landsbyen, som vart skildra som «ein jødisk by». Før sjabu‘ót-høgtida, drog jødar frå Aleppo på ei årleg pilegrimsreise til landsbyen.
Tilknyting til Esra
I følgje ei lokal segn stoppa Esra (ca. 400 fvt.) i byen på veg frå Babylon til Jerusalem og bygde synagoga som framleis står i dag. I 1899 oppdaga Max Freiherr von Oppenheim hebraiske inskripsjonar frå 1300-talet ved synagoga. Det ligg ei kjelde nær byen kalla Ein el-Uzir, der det vert sagt at Esra ofte dukka seg sjølv under medan han oppheldt seg her. Ei grav som er tilskriven Ezra ligg i byen og har vore intakt i hundrevis av år. På ei pilegrimsreise til Jerusalem i 1414 skal Issac Elfarra frå Malaga ha blitt fortalt: "20 km frå [Aleppo] ligg grava til Esra. Det skreiv Esra ned Toraen. Denne landsbyen heiter Taduf og har ei syngoge. Dei seier òg at kvar kveld året rundt stig ei sky frå grava til Esra og forsvinn aldri." Det finst òg ei anna grav tilskriven Esra nær Basra i Irak.
Hammersmith Odeon av Frank Zappa
Hammersmith Odeon er eit trippelt konsertalbum av Frank Zappa, gjeve ut posthumt i 2010 av Zappa Family Trust på Vaulternative Records.
Historie
Frank Zappa spelte i Hammersmith Odeon i London fem gonger i 1978, frå 24. til 27. januar og 28. februar 1978. Opptak frå desse konsertane danna grunnlaget for albumet Sheik Yerbouti i 1979.
Hammersmith Odeon vart gjeven ut for å feire 70-årasdagen til Zappa den 21. desember 2010. Ingen av opptaka her var tidlegare gjevne ut.
Albumet dokumenterer bandet til Frank Zappa på denne tida, mellom anna nokre av dei tidlegaste konsertane til Adrian Belew.
Green, Green Grass of Home
«Green, Green Grass of Home» er ein countrysong skriven av Claude «Curly» Putman jr. og først spelt inn av Johnny Darrell. Songen vart først gjort populær av Porter Wagoner i 1965, då han nådde fjerdeplassen på country-lista. Same året vart han sungen av Bobby Bare, og seinare av Tom Jones, i 1966, då han vart ein verdsomfattande hit. Songen hadde òg tidlegare på året blitt spelt inn av Jerry Lee Lewis, og gjeven ut på albumet Country Songs for City Folks og Jones hadde oppdaga songen gjennom versjonen til Lewis.
Teksten
Ein mann kjem heim til barndomsheimen sin for det som verkar å vere første gongen sidan ungdomen. Då han stig av toget står foreldra hans der for å møte han, og hans elska Mary kjem springande mot dei. Alt er fred og fordrageleg og alle kjem smilande mot han og helsar på. Med Mary går mannen gjennom barndomsplassane sine. Det er «good to touch the green, green grass of home.» Likevel gjev musikken og teksten ei kjensle av sorg.
Brått byter mannen frå song til tale då han vaknar i fengsel: «Then I awake and look around me, at four grey walls that surround me. And I realize that I was only dreaming.» Han sit i røynda og ventar på dødsdomen sin, og at han vaknar opp frå drøymen den dagen han skal avrettast («there's a guard, and there's a sad old padre, arm in arm, we'll walk at daybreak»), og at han berre skal kome heim att for å gravleggast: «Yes, they'll all come to see me in the shade of that old oak tree, as they lay me 'neath the green, green grass of home.»
Tom Jones-versjonen
Joness vart imponert av denne songen, spelte han inn og gav han ut i Storbritannia i 1966. Songen klatra til topps den 1. desember og låg på toppen i totalt sju veker. Songen hadde fram til november 2012 seld 1,23 millionar eksemplar berre i Storbritannia. Jones-versjonen nådde òg 11. plassen på poplista og 12. plassen på easy listening-lista i USA.
I september 2006 framførte Jones songen som ein duett i lag med Jerry Lee Lewis på TV-showet Last Man Standing i New York City.
Andre versjonar
Sidan songen vart populær er han blitt spelt inn av mange andre artistar:
Manturovo
Manturovo (russisk Мантурово) er ein by i Kostroma oblast i Russland med om lag 19 000 innbyggjarar. Byen ligg på høgre breidda av elva Unzja, ei sideelv til Volga, rundt 250 km nordaust for Kostroma.
Landsbyen Manturovo vart første gong nemnd i 1617 og fekk bystatus i 1958.
Maurice Auslander
Maurice Auslander var ein amerikansk matematikar og ein av dei viktigaste algebraikarane i vår tid.
Manturovo
Manturovo vart knytt til jernbanen St. Petersburg – Vjatka i 1908. Sidan då har han utvikla seg frå ein stille landsby til eit senter for skogsindustri, inkludert ein stor finerfabrikk.
Maurice Auslander
Frå 1957 arbeidde han som professor ved Brandeis University i USA, men var òg knytt til Universitetet i Trondheim som professor II. Han var mykje i Noreg og gjennom eit aktivt samarbeid med miljøet her i landet kom han til å påverke ein heil generasjon norske algebraikarar. Auslander gav banebrytande bidrag til fleire sentrale felt innanfor algebra, særskild representasjonsteori for artinske algebraer og kommutativ ringteori. Fleire omgrep og resultat er kalla opp etter han.
Skeise-VM 1977 for menn
Verdsmeisterskapen på skeiser 1977 for menn vart avvikla i Heerenveen i Nederland helga 12. og 13. februar. 32 utøvarar frå 17 land deltok i meisterskapen, av dei fire frå Noreg.
Eric Heiden frå USA vart verdsmeister, med nordmennene Jan Egil Storholt og Sten Stensen på andre- og tredjeplass. Verdsmeister Heiden fekk bestetid på 500 meter. Dei andre distansesigrane gjekk til nederlendaren Hans van Helden på 5000 meter og norske Amund Sjøbrend på 1500 m og Sten Stensen på 10000 m.
Skeise-VM 1977
Dato: 12./13. februar 1977
<br style="clear:both;" />
Manbij-distriktet
Manbij (arabisk منبج, Manbiǧ) er eit distrikt (mantiqah) i Syria som administrativt høyrer til Aleppo guvernement. I folketeljinga i 2004 hadde det eit folketal på 408 143. Det administrative senteret er byen Manbij.
Inndelingar
Distriktet Manbij er delt inn i 5 underdistrikt eller Nāḥiyas (folketala er frå folketeljinga i 2004):
A Crazy Steal
Medverkande
med:
Matriserekning
Matriserekning er rekning med matriser. Matriser kan i mange samanhengar reknast med på tilsvarande måte som tal og vektorar. Produktet av eit tal (ein skalar) c og ei matrise A er den matrisa som ein oppnår ved å multiplisere kvart av elementa i A med c.
To matriser og
Wellington i Shropshire
Wellington  er ein by i grevskapet Shropshire i England. Han har kring 20 500 innbyggjarar og utgjer i dag ein del av den nye byen Telford.
Matriserekning
har summen
og produktet
Legg merke til at addisjon berre er definert for matriser med same storleik (like mange rader og kolonnar), og at to matriser berre kan multipliserast dersom talet på kolonnar i den første er lik talet på rader i den andre. Det er dessutan særs viktig at matrisemultiplikasjon vanlegvis ikkje er kommutativ, det vil sei at A·B generelt er forskjellig frå B·A.
Ei kvadratisk matrise med 1-tal langs hovuddiagonalen og 0-ar på alle dei andre plassane vert kalla ei identitetsmatrise og vert skriven som
Identitetsmatrisa har den eigenskapen at for alle matriser A, der multiplikasjonen er definert, er I·A = A og A·I = A. Blant operasjonane som kan utførast på matriser er transposisjon, der resultatet blir ei matrise med rader lik den opphavlege matrisa sine kolonnar og omvendt, det vil sei for ei matrise
blir den transponerte matrisa lik
Ei matrise kan òg inverterast. Til ei matrise A vert det då danna den inverse matrisa A–1 slik at A·A–1 = I.
Rekning med determinantar er òg ein grunnleggande del av matriserekninga.
Matriseteorien vart grunnlagd av Sir William Rowan Hamilton og Arthur Cayley og har sidan blitt særs viktig i praktisk talt alle greiner av matematikken og bruksområda til matematikken, som statistikk og kvantemekanikk. Særskild leiar omgrepet lineær avbilding naturleg til matriseomgrepet, og det er slik at produktet av to matriser vil svare til ein suksessiv bruk av dei to tilsvarande lineære avbildlingane.
Al Humaydat-distriktet
Al Humaydat-distriktet er eit distrikt i Al Jawf guvernement i Jemen. I 2003 hadde distriktet eit folketal på 20 026 innbyggjarar.
Informasjonsoperasjon
Informasjonsoperasjonar er ein kategori av støtte til militære operasjonar der ein fremst brukar desse tre elementa:
Kraniosynostose
Kraniosynostose (av latin cranio, «kraniet»; syn, «saman»; og ostosis, «som gjeld knoklar») er ein tilstand hjå nyfødde der ein eller fleire av dei fibrøse skallesaumane forbeinar og lukkar seg for tidleg, slik at vekstmønsteret i hovudskallen endrar seg. Skallen klarar ikkje utvide seg vinkelrett til den forbeina saumen, så den kompenserer ved å vekse meir i den retninga som ligg parallelt til saumen. Av og til er vekstmønsteret tilstrekkeleg nok til å romma hjernen, men fører til unormal skalleform og unormale andletstrekk. Når kompenseringa er for lita vil kraniosynostose føra til auka hjernetrykk, som kan valda synshemjingar, søvnløyse, etevanskar, eller nedsett mental utvikling kombinert med monaleg nedsett IQ.
Kraniosynostose rammar eitt barn per 2000 fødslar. Kraniosynostose er ein del av eit syndrom i 15—40 % av pasientane, men plar å gå føre seg som ein isolert tilstand.
Det andorranske riksvåpenet
Det andorranske riksvåpenet vart godkjent i 1969 og er sett saman av eit skjold som er delt i fire felt.
Dei fire felta representerer høvesvis byen Seo de Urgel i Spania (i raudt ein gull mitra med sølvkant), byen Foix i Frankrike (i gull tre raude søyler), kongedømet Aragón (i gull fire raude søyler), og den franske provinsen Béarn (i gull to gåande raude oksar).
Under skjoldet står nasjonaldevisa til Andorra: «Virtus Unita Fortior». Sett om frå latin: «Sameina dyd er sterkare».
Utforming av av våpenet byggjer på tradisjonar attende til 1150.
Magnetisk pol
Ein magnetisk pol er brennpunktet for magnetiske feltlinjer som strålar ut frå ein magnet. Det syner òg til endane av ein stavmagnet eller hesteskomagnet.
Magnetisk pol kan òg syne til:
Maurice René Fréchet
Maurice René Fréchet var ein fransk matematikar.
Forever in Blue Jeans
«Forever in Blue Jeans» er ein song av Neil Diamond skriven i lag med gitaristen hans Richard Bennett. Den livlege songen vart gjeven ut som singel av Columbia i februar 1979, henta frå Diamond-albumet You Don't Bring Me Flowers som kom ut året før.
Songen nådde 20. plassen på Billboard Hot 100 og andreplassen på Easy Listening-lista i mars 1979.
Songen har vorte nytta til å marknadsføre blå jeans, mellom anna med Will Ferrell som etterlikna Neil Diamond som syng for klesmerket Gap.
Max Dehn
Max Dehn var ein tysk matematikar. Han medverka med viktige arbeid til grunnlaget for geometrien.
Han forlet Tyskland under hitlertida og oppheldt seg ei stund i Noreg, der han forelas ved NTH i Trondheim. Frå 1941 var han professor i North Carolina i USA.
Dei paralympiske leikane
Historie
Dei fyrste paralympiske sommarleikane vart haldne i Roma i 1960. Dei fyrste vinterleikane vart haldne i Örnsköldsvik i 1976.
Den 19. juni 2001 skreiv Den internasjonale olympiske komite (IOC) og Den internasjonale paralympiske komite (IPC) under ein avtale som sikrar at paralympiske leikar skal haldast like etter OL på same staden.
IOC har i tillegg til dei paralympiske leikane, to andre konkurransar for personar med handikapp. Dei heiter Special Olympics og Den internasjonale komitéen for døveidrett.
Mount Weihaupt
Mount Weihaupt er eit stort, nakent fjell (2285 moh) som ligg 15 km aust for Mount Bower og dominerer terrenget aust i Outback Nunataks. Det vart først kartlagd av gruppa frå U.S. Victoria Land Traverse, 1959–60, og vart namngjeve av Advisory Committee on Antarctic Names (US-ACAN) etter John G. Weihaupt, ein seismolog i denne gruppa.
Flandres Bay
Flandres Bay er ei stor bukt som ligg mellom Cape Renard og Cape Willems, langs vestkysten av Graham Land i Antarktis. Ho vart utforska i 1898 av Belgica-ekspedisjonen under Gerlache, som namngav ho, truleg etter det historiske området Flandern, som i dag er ein del av Frankrike, Belgia og Nederland.
Freudiana
Freudiana er ein rockeopera av Eric Woolfson. Det skulle bli det ellevte albumet av The Alan Parsons Project, men under utviklinga vart Eric Woolfson og Alan Parsons usamde. Albumet nyttar mange av dei same medlemmane som spelte i bandet, og mange av dei same gjestevokalistane.
Alan Parsons byrja seinare på solokarrieren sin med albumet Try Anything Once i 1993, som musikalsk heldt fram retninga som dei hadde på albumet Gaudi i 1987.
Woolfson fekk ideen om musikalen då han undersøkte livet og arbeidet til Sigmund Freud etter han var ferdig med Gaudi. Omkring halvvegs i innspelinga vart Woolfson møtt av Brian Brolly om å utvikle konseptet til ein musikal. Med hjelp av Brolly gjorde Woolfson om Freudiana til ein scenemusikal. Musikalen vart ei suksess, men då det kom til søksmål mellom Brolly og Woolfson om kontrollen over prosjektet, vart musikalen stoppa. Til slutt vann Brolly saka, men albumet vart likevel tilskriven Eric Woolfson og Alan Parsons.
Albumet kom ut i to versjonar: «White Album» og «Black Album». I tillegg, medan «White Album» vart gjeven ut under artistnamnet «Freudiana» og ikkje Eric Woolfson, Alan Parsons eller The Alan Parsons Project, hadde dei første utgåvene namnet «The Alan Parsons Project».
«White Album» kom ut i 1990 på EMI Records. Det inneheld 18 spor med solovokal av Leo Sayer, Kiki Dee, Marti Webb, 10cc-vokalisten Eric Stewart, Frankie Howerd, Gary Howard og The Flying Pickets, i tillegg til dei tidlegare Project-vokalistane Chris Rainbow, John Miles, Graham Dye og Woolfson. Alan Parsons bidrog musikalsk til albumet og var både låtskrivar og produsent, som han hadde vore på alle Project-album.
Deutsche Originalaufnahme («den tyske originalinnspelinga»), òg kjend som «Black Album», vart spelt inn med rollebesetninga frå musikalen og inneheld materiale frå rockeoperaen. Denne varianten var det første albumet som berre var tilskriven Eric Woolfson som soloartist. Woolfson fortsette sidan å lage fleire musikalar.
Foramen parietale
Foramen parietale ligg ved bakdelen av issebeinet i nærleiken av den øvre eller nedre grensa ved pilsaumen. Den er gjennombora av delar av ei vene, v. emissaria, som dannar ein anastamose med s. sagittalis superior, og stundom av ei lita grein av a. occipitalis. Den kan vere fråverande, og storleiken varierer monaleg.
Freudiana
Musikalversjon
Freudiana hadde premiere i Theater an der Wien i Wien i Austerrike den 19. desember 1990. Han var produsert av Vereinigte Bühnen Wien. Fra til 18. april 1992 vart det halde 380 framføringar føre 320 000 menneske.
Sceneregissøren var Peter Weck. Dei tyske songtekstane var av Lida Winiewicz. Erik vart spelt av Ulrich Tukur.
Fliess Bay
Fliess Bay er ei bukt som ligg like vest for Fitzroy Point langs nordkysten av Joinville Island. Namnet finst på eit argentinsk kart frå 1957. Ho vart kalla «Caleta Almirante Fliess» etter admiral Felipe Fliess (1878–1952) som var løytnant og kommandør i Den argentinske marinen med mannskapet på skipet «Uruguay» i 1903 då dei redda medlemmane på Den svenske antarktisekspedisjonen (1901–04) leia av dr. Otto Nordenskjöld.
Spellemannprisen 2013
Spellemannprisen 2013 var ei prisutdeling som føregjekk i to ulike salar i Stavanger Konserthus den 18. januar 2014. Seremonien vart direktesendt på NRK1 den 18. januar 2014 med Anne Lindmo som programleiar. I alt vart det delt ut 24 prisar, 12 i Zetlitz og 12 i Fartein Valen.
Innlevering og nominasjon
Kvart bidrag måtte leverast inn digitalt, men grunna tekniske problem med innleveringa, vart artisten André Bratten sitt bidrag til kategorien Elektronika/ dancemusikk, teke ut av vurderinga. Dette førte til at to jurymedlemmar valde å trekkja seg uavhengig av kvarandre i forkant av utdelinga.
Den 13. desember 2013 vart det kunngjort kven som vart nominerte til prisen. Etter kunngjeringa sa Lars Vaular til VGTV at det var ei skandale at ikkje bergensbandet Fjorden Baby! vart nominerte i klassa Rock for Fjordkloden. Både Thomas Talseth frå VG og Rannveig Falkenberg-Arell frå Dagbladet reagerte også på dette. Under utdelinga av Spellemannprisen hadde Lars Vaular fått i oppgåve å dela ut ein av prisane. Han hadde då på seg ei T-skjorte med logoen til Fjorden Baby! på brystet.
Prisvinnarane
Denne tabellen med oversikt over prisvinnarane er ordna alfabetisk. Etterpå følgjer ei liste over dei nominerte.
Magnetisk energi
Magnetisk energi er energi i form av eit magnetisk felt. I lag med elektrisk energi er dei knytt til Maxwell-likningane. Den potensielle energien til ein magnet med magnetisk moment m i eit magnetisk felt B er definert som arbeidet til magnetisk kraft (eigentleg magnetisk kraftmoment) under omstilling av vektoren til det magnetiske dipolmomentet er lik: medan energien lagra i ein induksjonsspole (med induktans L) då straumen I passerer gjennom denne er
Dette andre uttrykket dannar grunnlaget for superleiiande magnetisk energilagring.
Sacré-Coeur de Montmartre
Sacré-Cœur de Montmartre, Basilique du Sacré-Cœur de Montmartre, er ein katolsk basilika som vart bygd i tida 1875 til 1919 på toppen av høgda Montmartre (butte Montmartre) i 18. arrondissement i Paris, hovudstaden i Frankrike.
Blå Fugl
Blå Fugl var ein pris som blei delt ut kvart år av Radioteatret i NRK.
Prisen blei delt ut for første gong i 1985. Det var den dåverande sjefen av Radioteatret Merete Skavlan som tok initiativet til utdelinga. Prisen blei gjeven til ein kunstnar som hadde gjort ein ekstraordinær innsats for Radioteatret i året før. Æresprisen er blitt delt ut tre gonger.
Sacré-Coeur de Montmartre
Nemninga Sacré-Cœur ('Det heilage hjarta') syner til Kristi hjarta som symbol på den guddommelege kjærleiken som manifesterte seg ved at Guds son vart menneske og gav livet sitt for menneskeætta. Det innandørs taket i apsisen i koret er dekorert med ein mosaikk som representerer Kristi heilage hjarta som den katolske kyrkja i Frankrike gjev guddomleg makt og glans ved bøn og tilbeding. Mosaikken dekkjer 473,78 rutemeter, og er den største i Frankrike, laga i åra frå 1918 til 1922.
Basilique du Sacré-Cœur de Montmartre er ei krosskyrkje med grunnplan som ein gresk kross, pryda med fire kuplar kring ein stor sentral kuppel som er 83 meter høg, med ein høg og slank lanternin på toppen. Stilen er inspirert av romansk arkitektur og arkitekturen i Austromarriket (bysantinsk arkitektur), med mellom anna særleg Cathédrale Saint-Front i sentrum av byen Périgueux i Dordogne som førebilete. Bygningen er kledd med kvit stein frå steinbrota i Château-Landon i Seine-et-Marne.
Basilikaen er òg kalla Vœu national (Nasjonalt ynske) av di det vart vedteke å byggje han med pengar som vart innsamla frå folk flest. Ved ei lov frå 24. juli 1873 i Assemblée nationale (Nasjonalforsamlinga) av 1871 for å fremje den nye moralske orden etter at Pariskommunen var fallen, vart det fastsett at bygginga av kyrkja var av offentleg interesse, og at dei truande i heile landet skulle verte bede om å gje så mykje som kvar og ein av dei kunne avsjå. Det kom etter dette inn nær på førtiseks millionar franc frå nesten ti millionar gjevarar.
Det vart skipa til ein arkitektkonkurranse som vart vunne av Paul Abadie, som døydde i 1884, og vart erstatta av Honoré Daumet (1884-1886), som vart erstatta av Charles Laisné (1819 -1891), som fekk utstyrt vindauga i kyrkja med glasmåleri av kunstmålaren og glaskunstnaren Émile Hirsch (1832-1904). Grunnsteinen vart lagt 16. juni 1875, skipet vart teke i bruk i 1891, men kampanilen (tårnet for kyrkjeklokkene) vart ikkje ferdig før i 1912, og heile basilikaen ikkje før i 1914 og vigsla i 1919, etter at den fyrste verdskrigen var avslutta. Den indre dekoren i basilikaen vart ikkje ferdig før i 1923. I heile denne lange perioden vart byggjearbeidet akkompagnert av sterke og vedvarande kontroversar.
Stordal gamle kyrkje
Stordal gamle kyrkje eller Rosekyrkja er ei åttekanta kyrkje i frå 1789 i Fjord kommune i Møre og Romsdal fylke. Rosekyrkja var i bruk som soknekyrkje til 1907 då den nye Stordal kyrkje vart innvigd. Den sju år eldre Norddal kyrkje skal vere den første åttekanta kyrkja på Sunnmøre. Sokneprest Ebbe Carsten Tønder (frå 1759 til sin død 1785) teikna Stordal gamle kyrkje og døydde fire år før kyrkja vart bygd, og ho må ha vore planlagt om lag samstundes med Norddal kyrkje. Tønder var frå Trondheim og kan blitt inspirert av dei to åttekantkyrkjene der.
Fortidsminneforeningen eig kyrkja som ligg i eit lite bygdetun. Prestestova som ligg like ved kyrkja har fungert som varmestove for dåpsbarn og kyrkjelyd, og til konfirmantundervisning og som overnattingsstad og skifterom for presten som ofte budde i ein annan del av prestegjeldet.
Rosemåling
Namnet Rosekyrkja kjem av dei mange og særmerkte rosemålingane som dekker vegger og tak innvendig. Andreas Reinholt og Webjørn Halling (også kalla Vebjørn Olsen Hamarsbøen) utførte dekorasjonsarbeidet i 1799. Hamarsbøen måla også interiøret i gamlekyrkja i Volda og andre kyrkjer på Vestlandet. Kyrkja er ei av dei mest dekorerte i Noreg. Rosemålinga er i renessansestil frå 1700-talet, med tema over ranker og drueklasar, snirklar og roser i solgul og himmelblå farge. Ein del av bileta har blitt karakterisert som enkel og naiv stil. Til dekormålinga er det brukt limfarge. Langs veggane er motiv av bibelske personar og hendingar. Dei fem gode og fem dårlege jomfruer er framstilt på nordre langside noko som tradisjonelt var den sida kvinnene sat på. Langveggen mot sør er dekorert med apostlane, dette var tradisjonelt den siden mennene sat. Evangelistane er plassert over altertavla, Davids kamp mot Goliat er også framstilt.
Tidlegare kyrkje
Før 1789 stod ei anna kyrkje på staden. I Aslak Bolts jordebok frå 1432 er Stordal-kyrkja nemnt for første gong. Kyrkja er også nemnt i Trondhjems Reformats 1589. Den tidlegare kyrkja var ei stavkyrkje i følgje Hans Strøm som i 1766 skriv: «Kirken er nu omstunder en liden og uanseelig Stav-Kirke, som slet ingen Mærkværdigheder har, og eier kun ringe Jordegods bestaande af 2 Voge og 18 Mark Fisk. Dens Vedligeholdelse besørges af Sognemændene, som selv eier Kirken.» Den tidlegare kyrkja var i privat eige og i 1775 kjøpte bøndene (kyrkjelyden) kyrkja, og bygde sjølv ny kyrkje som var ferdig i 1789. Sokneprest Ebbe Carsten Tønder (1726-1785) ivra for ny kyrkje og laga sjølv planane for bygget, men døydde for det stod ferdig. Eit krusifiks og døypefonten frå den eldre kyrkja er teke var på. Treverk frå stavkyrkja vart truleg nytta om att, mellom anna taket i våpenhuset og dei fire store pilarane. Stavkyrkja var truleg også rosemåla innvendig.
Nerekhta
Nerekhta (russisk Не́рехта) er ein by i Kostroma oblast i Russland med om lag 25 000 innbyggjarar. Byen ligg ved elva Nerekhta, ei sideelv til Solonitsa, 40 km sørvest for Kostroma.
Byen har vore kjend sidan tidleg på 1200-talet, men har bevart få monument frå gammal tid, med unntak av fleire 1600-talskyrkjer. Han har vore kjend for sine tekstilar sidan 1800-talet.
Språkbanken
Språkbanken er ein teknologisk infrastruktur som er samansett av digitaliserte språkressursar til bruk i utvikling av IKT-basert teknologi som fordrar handsaming av språklege data. I budsjettproposisjonen for 2010 fekk Nasjonalbiblioteket i oppdrag å etablere ein norsk språkbank og byrje arbeidet med innsamling og oppbygging av dei språkressursane som skal inngå i han. Språkbanken er ei teneste til den delen av næringslivet som arbeider med utvikling av språkbasert IKT, til forskarar innanfor språkvitskap og språkteknologi, og til offentlege verksemder som utviklar elektroniske løysingar for offentlege tenester. Språkbanken er eit viktig nasjonalt infrastrukturtiltak som skal sikre at det blir utvikla språkteknologiske produkt tufta på norsk språk, og dermed hindre tap av bruksområde for norsk språk på teknologiavhengige område (St.meld. 2007-2008).
Hongkonginfluensaen
Hongkonginfluensaen eller hongkongsjuka var ein influensapandemi som braut ut i 1968 og ebba ut i 1970. Den kravde rundt 800 000 menneskeliv på verdsbasis. Andre tal går så høgt opp som til to millionar liv.
Språkbanken
Tenester
Ressursane til Språkbanken ligg tilgjengelege på nett til gratis nedlasting. Døme på tilgjengelege ressursar er leksikalske databasar og taledatabasar. Språkbanken vil etter kvart òg innehalde store tekstkoprora, n-gram for dei skandinaviske språka, dataverktøy til handsaming av elektronisk tekst og tale, m.m. Språkbanken har sett i gang arbeidet med ulike prosjekt.
Hongkonginfluensaen
Årsaka til pandemien var influensaviruset A/H3N2.
På grunn av den nære slektskapen til asiainfluensaen frå 1957 vart effektane av hongkonginfluensaen mildare, sidan store delar av folkesetnaden hadde eit immunforsvar som framleis hadde antistoff mot den liknande influensatypen H2N2.
Hongkonginfluensaen oppstod som ein kombinasjon av fugleinfluensa og menneskelege influensavirusar. Dette vert kalla reassortering og resultatet av den genetiske nykombinasjonen vert kalla antigenskift.
Soldier av Iggy Pop
Soldier er det femte studioalbumet til rockesongaren Iggy Pop. Det kom ut i februar 1980 på selskapet Arista.
Innspeling
Iggy Pop samarbeide med den tidlegare Sex Pistols-bassisten Glen Matlock på albumet.
Det tidlegare The Stooges-medlemmet James Williamson skulle opphavleg produsere albumet, men ein krangel mellom Williamson og David Bowie (som assisterte som ven av Pop) over innspelingsteknikkar førte til at Williamson stakk av frå prosjektet.
David Bowie og Simple Minds syng korvokal på «Play It Safe».
Mangelen på sologitar i den endelege miksen har vore omdiskutert og vart kritisert av Glen Matlock. I biografien til Iggy Pop hevdar Matlock at sologitaren vart fjerna etter David Bowie vart slått til av Steve New fordi han la an på kjærasten hans på den tida, Patti Palladin.
Utgjeving
Soldier kom ut i februar 1980 på selskapet Arista. Det nådde 125. plassen på Billboard-lista. Det vart laga musikkvideoar til songane «Loco Mosquito», «Knocking 'Em Down (In the City)» og «Dog Food».
Mottaking
Soldier har fått til dels gode meldingar frå kritikarane.
I ei melding skreiv Charlotte Robinson for PopMatters at «i staden for eit punkmeisterverk, viste Solider seg å vere ei ujamn og stundom tøysete innspeling.»
David Fricke i Rolling Stone var positiv til albumet og skreiv «Solider, er som alle albuma hans, eit hardt slag i ein krig som Iggy Pop var fast bestemt på å vinne.»
Medverkande
med:
Verdscupen i skiskyting 2008
Dei mannlege utøvarane tevla i tre 20 km normalprogram, ti stk 10-kilometer sprint, åtte jaktstartar à 12,5 km og fem 15 km-lange fellesstartar. I tillegg vart det arrangert fem stafettar over 4 x 7,5 km. Ole Einar Bjørndalen var suverent beste poengplukkar og gjekk til topps for femte gong. Dmitrij Jarosjenko frå Russland vart nummer 2 og Emil Hegle Svendsen nummer 3.
Dei kvinnelege utøvarane tevla i tre 15 km normalprogram, ti stk 7,5 km sprint, åtte jaktstartar à 10 km og fem fellesstartar à 12,5 kilometer. I tillegg vart det arrangert fem stafettar over 4 x 6 km. Tyske Magdalena Neuner vann turneringa, like framom franske Sandrine Bailly. Fjorårsvinnar Andrea Henkel kom på tredjeplass.
Hallowed Be Thy Name
«Hallowed Be Thy Name» er ein song skriven av Steve Harris for Iron Maiden-albumet The Number of The Beast frå 1982. Han har blitt hylla som ein av dei beste heavy metal-songane gjennom tidene.
I 1993 vart eit konsertopptak av songen frå albumet A Real Dead One gjeve ut på singel. Denne versjonen vart spelt inn på Olympiastadion i Moskva den 4. juni 1993, under Real Live-turneen. Innspelingar frå same turneen og den førre turneen, Fear of the Dark-turneen i 1992, vart gjevne ut som B-sider til singelen. Det er den siste singelen til bandet med Bruce Dickinson før «The Wicker Man» i 2000.
Oversikt
«Hallowed Be Thy Name» har blitt spelt på nesten alle turneane til bandet sidan han kom ut, med unntak av Maiden England-turneen i 2012–14. Allmusic skildra songen som «kanskje den mest feira av dei lange, episke låtane til bandet. Det er ei soge om ein fange som er i ferd med å hengjast, og har ein av dei mest filosofiske tekstane til Harris.» Fleire bandmedlemmmar har sidan sagt at det er ein av favorittsongane deira, og Bruce Dickinson skildra han som «fantastisk» og at å spele songen på konsertane deira var som å «fortelje ein film til publikum.»
Det er ein av dei mest spelte songane til Iron Maiden av andre artistar, med versjonar av artistar som Dream Theater, Machine Head, Cradle of Filth og Iced Earth. Iron Maiden spelte òg inn songen for fjernsynsserien Live from Abbey Road i 2007, medan ein versjon spelt inn for BBC Radio 1 i 2005 vart nytta som B-side til «The Reincarnation of Benjamin Breeg».
Tittelen på songen er ei linje frå Fadervår.
Bryggjeri
Bryggjeri er verksemder som bryggjer øl for sal. Tradisjonelt har bryggjeria stått for heile produksjonkjeda, og har hatt både malteri, bryggjarhus, gjærkjellar, lagerkjellar, tapperi for å tappe ølet over på flasker, og dessutan øllager. Bryggeria har i moderne tid utvikla seg til store industriverksemder med standardiserte øltypar. Men som ei motvekt til desse, har det òg kome til småbryggjeri og såkalla mikrobryggjeri, som satsar på øl for dei spesielt interesserte.
Bryggjerinæringa har lange tradisjonar i dei fleste landa, og det er kjend at bryggjeriverksemd har vore drive så langt attende i tida som 4000 år f.Kr. i Babylon. I mellomalderen betra munkane i Europa produksjonsmetodane, og la på det viset grunnlaget for den moderne industrielle bryggeriverksemda.
I Noreg ver det tidlegare vanleg at bryggjeria òg dreiv ein mineralvatnfabrikk.
Marit Bendz
Marit Bendz er ein norsk journalist. Ho er frå Ålen i Sør-Trøndelag og seinare busett i Førde.
Bendz tok eksamen ved medielina i Volda i 1986. Ho har vore tilsett ved NRK og har vore frilansar sidan 1998. Marit Bendz har gitt ut fleire bøker og saman med Heidi Hattestein vart ho kåra til Årets frilans 2008 av Norsk Journalistlag/Frilansjournalistene, ifølge juryen fordi dei «har et blikk for saker som medie-Norge vanligvis ikke ser».
Welcome Mountain
Welcome Mountain er eit særs markant fjell med tre fjelltoppar, der det høgaste er 2505 moh, og som ligg 5 nautiske mil (9 km) søraust for Mount Southard i Outback Nunataks. Det vart oppdaga og namngjeve av U.S. Victoria Land Traverse, 1959-60 og fekk dette namnet fordi det var det første fjellet gruppa vitja under kryssinga av det indre platået etter ikkje å ha sett noko fjell eller andre landemerke i nesten tre månader.
Feeding the Monkies at Ma Maison
Feeding the Monkies At Ma Maison er eit album av Frank Zappa, gjeve ut posthumt i 2011 av Zappa Family Trust på Zappa Records.
Historie
Albumet vart spelt inn av Frank Zappa på Synclavier ved Utility Muffin Research Kitchen kring 1986, og var opphavleg meint for ei utgjeving på vinyl. Det verkar å vere eit manglande ledd mellom Jazz from Hell (1986) og Civilization, Phaze III (1994) 28 sekund av sporet «Worms From Hell» vart først gjeven ut som opningsmelodien på VHS-utgåva av Video From Hell i 1987.
Innhald
[*] bonusspor lagt til av ZFT
The Sicilian Defence
Dette var det siste Alan Parsons Project-albumet som kom ut, 24 år etter bandet vart oppløyst. Det vart opphavleg spelt inn i 1979, men var ikkje meint for utgjeving. Bandet sendte det til selskapet sitt, Arista, som eit slags «sjakktrekk», sidan dei meinte dei ikkje fekk nok tid til å lage eit nytt album medan Eric Woolfson forhandla om kontrakten deira, men likevel var kontraktfesta til å levere eit nytt album. Albumet inneheld derfor mest uferdige skisser som aldri vart utarbeidd til ferdige songar. «Kt-KB3» var det første sporet som kom ut frå albumet, då «Elsie's Theme» var med på den ommastra utgåva av Eve i 2008. Det var derfor det einaste sporet på albumet som hadde eit formelt namn som ikkje var knytt til eit sjakktrekk. Titlane på spora følgjer ein særskild variant av denne sjakkopninga.
Innhald
Alle spora komponerte av Eric Woolfson.
Girard Bay
Girard Bay er ei bukt på vestkysten av Kiev Peninsula i Graham Land, mellom Cape Cloos og Mount Scott. Ho vart oppdaga av Belgica-ekspedisjonen, 1897–99, og vart namngjeven av Den franske antarktisekspedisjonen, 1903–05, under Jean-Baptiste Charcot etter Jules Girard frå Société de Géographie i Paris.
Neja
Neja (russisk Не́я) er ein by i Kostroma oblast i Russland med om lag 11 000 innbyggjarar. Byen ligg på høgre breidda av elva Neja, ei sideelv til Unzja, rundt 190 km nordaust for Kostroma.
Busetnaden Neja vart grunnlagd i 1906 og fekk bystatus i 1958.
Det andorranske flagget
Det andorranske flagget vart ført inn i 1866. Det erstatta eit tidlegare tofarga flagg i raudt og gult. Det noverande flagget vert av somme attribuert til Napoleon III av Frankrike.
Flagget er sett saman av ein vertikalt delt trikolor med blått felt mot stonga, gult i midten og raudt ytst, med det andorranske riksvåpenet i sentrum.
Gunvor Mjelva
Gunvor Mjelva var ein norsk songar (sopran), opphavleg pianist.